પ્રેમમાં આદર, સત્કાર અને વિવેક મોખરે હોવો જોઈએ કારણકે આ પરિબળો જ પ્રેમને મજબૂત રાખે છે ! જીવનમાં પ્રેમનાં સ્વરૂપ બદલાતા રહે છે અને પ્રેમનો એપ્રોચ બદલાય છે બાકી તો પ્રેમ જ ગોડ પાર્ટીકલ્સ જેવો છે સર્વે છે પણ અનુભવ માત્ર પ્રેમને જાણનાર અને સ્વીકારનાર જ કરી શકે ! સૌથી પ્રથમ આપણે આપણી જાતને પ્રેમ કરતાં શીખવું પડશે કેમ કે પોતાનામાં જ પ્રેમ નહિ હોય તો બીજાને શું આપીશું ? જે વ્યક્તિ પોતાની જાતને પ્રેમ કરે છે એ જ બીજાને પ્રેમ કરી શકે છે કારણકે ત્યારે તે વ્યક્તિ માંથી અહંકાર જતો રહે છે. જે રીતે ખાલી ગ્લાસમાં પાણી નાખવાથી હવા આપોઆપ જતી રહે છે એ જ રીતે જીવનમાં પ્રેમ આવવાથી બધા જ દર્દો ધીમે ધીમે જતાં રહે છે. પોતાની જાતને પ્રેમ કર્યા બાદ પોતાના જ જીવનને ચાહવું જોઈએ, ત્યારે જ તો તમે બીજાના જીવનને ચાહી શકશો ! આમ ધીમે ધીમે મનમાં રહેલા વિચારો સુવિચારો બનતાં જશે.